Source: https://hunvaldugy.blog.hu/2014/03/26/184_strasbourg_jogeros?token=7a725edacea56485a02bc2a9965c10af
Timestamp: 2019-09-22 16:15:36+00:00

Document:
184. Strasbourg - jogerős - A Hunvald-ügy
2014.03.26. 16:32 Hunvaldugy
Címkék: ítélet hunvald fapál lászló hunvald per strasbourgi bíróság
Jogerős a Strasbourgi Bíróság döntése
A napokban a Strasbourgi Bíróság arról értesítette Hunvald Györgyöt, hogy a 2013. december 10-én hozott döntése 2014. március 10-én jogerőssé vált. A magyar állam nem fellebbezett a döntés ellen, amivel elismerte, hogy Hunvald György előzetes letartóztatása a Strasbourgi Bíróság ítéletével megegyezően jogellenes volt és súlyos szabálytalanságok merültek fel az előzetes letartóztatásának folyamatos meghosszabbításai során.
Ne feledjük, itt arról van szó, hogy jogellenesen zárták börtönbe Hunvald Györgyöt az ellene folyó büntetőeljárás során. Ilyenkor már csak az kérdés szokott felmerülni, hogy valaki(k), valahol levonnak-e ebből bármilyen tanulságot, és lesz-e valamilyen következ- ménye a dolognak...
Részlet a Strasbourgi Bíróság most érkezett leveléből:
"Tájékoztatom, hogy összhangban az Egyezmény 44 §. 2. bekezdésével a 2013. december 10-én hozott ítélet 2014. március 10-én éjfélkor (Közép Európai Idő szerint) jogerőssé vált, mivel az Egyezmény 43. cikke szerint senki sem fellebbezett a Nagy Tanácshoz.
Emberi Jogok Európai Bírósága 2. szekció ”
Amúgy Hunvaldot a magyar bíróság első-, majd másodfokon is felmentette azon "maffiavádak" alól, melyekkel összefüggésben 32 hónapot előzetesben töltött. Ehhez mindenki tegye hozzá a maga véleményét...
Nem csak Hunvald kapott ám levelet! A napokban Fapál László is megosztott egy hírt a blogján, (Eggyel kevesebb - 2014.03.24.), miszerint: "Nem fogják elhinni, mi történt ma! Ismét csengetett a postás. Az ügyészség arról értesített, hogy még sem vertem át "cinkosomat", a honvédelmi minisztert. És erről már papírom is van. Hiteles helyről, a Központi Nyomozó Főügyészségről.”
És ha már erre jártunk, mellékesen itt egy cikk a mai Népszavából is: Nincs is hamis Simon-útlevél? (korábban erre a gyanúra alapozva rendelték el Simon előzetes letartóztatását.) Kell mindehhez bármit is hozzáfűzni? Vagy csak – ismételten – mindenki hozzáteszi a maga jól megfontolt véleményét. És gyanúját.
https://hunvaldugy.blog.hu/api/trackback/id/tr215879691

References: bíróság

 Bíróság 
 Bíróság 
 Bíróság 
 Bíróság 
 bíróság